শেয়ার বাজারে বড় উত্থান, সেনসেক্স বেড়েছে প্রায় ১২০০ পয়েন্ট

ওয়েবডেস্ক: আমেরিকার (America) সঙ্গে বাণিজ্য চুক্তির আশায় শেয়ার বাজারে (Share Market) বড় উত্থান। বৃহস্পতিবার দুপুর একটা নাগাদ সেনসেক্স (Sensex) বেড়েছে প্রায় ১২০০ পয়েন্ট। সেনসেক্স টপকে গেল ৭৮ হাজারের বাধা।

বৃহস্পতিবার ওই সময়ে নিফটির (Nifty) উত্থান প্রায় ৩০০ পয়েন্ট। পরপর তিনদিন ভারতীয় শেয়ার বাজারে খুশির হাওয়া। বিপুল বৃদ্ধি ব্যাংক, ফিনান্সিয়াল সার্ভিসেস ক্ষেত্রে। পড়তির ঝোঁক তথ্যপ্রযুক্তি ও সংবাদমাধ্যমে। দুপুর ১:১২ নাগাদ, বেঞ্চমার্ক সূচক ১২০৩.৬৬ পয়েন্ট বেড়ে ৭৮,২৪৭.৯৫ এ পৌঁছেছে, যেখানে নিফটি৫০ ৩৪৩ পয়েন্ট বেড়ে ২৩,৭৭৪.৭০ এ পৌঁছেছে।

আরও পড়ুন :পরিবারের অমতে বিয়ে করলে, মিলবে না পুলিশি সুরক্ষা, বিতর্কিত রায় এলাহাবাদ হাইকোর্টের

সম্প্রতি ডোনাল্ড ট্রাম্প (Donald Trump) কম্পিউটার (Computer) ও বাকি ইলেক্ট্রনিক্সের উপর থেকে আপাতত কর আরোপ স্থগিত রেখেছে। আর তাই ওয়াল স্ট্রিটের সূচকেও বিপুল উত্থান লক্ষ্য করা গিয়েছে।

অস্থিরতার সামান্য বৃদ্ধি সত্ত্বেও, বিশ্বব্যাপী বাণিজ্য উত্তেজনার আশঙ্কা কমতে শুরু করায় ইতিবাচক ফল দেখা দিয়েছে। ব্যাপক আশার আলো দেখছেন বিনিয়োগকারীরা। ডোনাল্ড ট্রাম্পের ২ এপ্রিলের শুল্ক ঘোষণার ফলে দালাল স্ট্রিট যে আতঙ্কের সৃষ্টি করেছিল, তা কাটিয়ে উঠেছে বলে মনে হচ্ছে।

১৫ এপ্রিলই সকালের বাজারেই সেনসেক্স ১৫০০ পয়েন্ট বেড়েছে, অর্থাৎ ২ শতাংশের উত্থান এসেছে সূচকে। মঙ্গলবার শেয়ার বাজারে সকালের সেশনে টাটা মোটরস, এইচডিএফসি, ভারতী এয়ারটেল, এল অ্যান্ড টি, মহিন্দ্রা অ্যান্ড মহিন্দ্রার শেয়ারে ব্যাপক লাফ দেখা যাচ্ছে।

ট্রাম্পের কর আরোপের আবহে রিজার্ভ অফ ইন্ডিয়া দ্বিতীয়বারের জন্য রেপো রেট কমানোর ফলে ভারতের শেয়ার বাজারে বিপুল গতি ফিরে এসেছে। এশিয়ান বাজারেও সবুজ সঙ্কেত দেখা যাচ্ছে।

দেখুন অন্য খবর-